Í góðu samfélagi skiptum við öll jafnmiklu máli , alveg sama hvað við gerum og hvar við erum stödd í tilverunni . Katrín Baldursdóttir skrifar : Hugsið ykkur hvað þetta er ömurlegt . Annan hvern dag leitar kona til Landspítalans vegna þess að hún hefur verið lamin heima hjá sér . Og þetta er bara toppurinn á ísjakanum , því svo mikið af þessu ofbeldi er falið . Skömmin er svo mikil . Konur eru líka svo hræddar . Þær þora ekki að segja frá . Ég er nokkuð viss um að hið svokallaða “ frelsi ” í nútíma kapítalisma er helsta ástæðan . „ Frelsið “ fellst í því að allir eiga að meika það . Og ef ekki þá ertu tapari , lúser sem litið er niður á . “ Þarna er hann Sigurður , það hefur ekkert orðið úr honum , hann getur ekki framfleytt fjölskyldunni almennilega , er alltaf blankur , þó hann vinni myrkranna á milli . Hann Sigurður er aumingi . ” „ Frelsi “ kapítalismans felur í sér að geta eignast sem mest , af einhverjum veraldlegum hlutum sem fást í verslunarhöllum . Þú ert ekki maður með mönnum ef þú hefur ekki efni á að smíða pallinn við húsið og kaupa fínasta grillið . Hugsið ykkur hvað þetta er ömurlegt . Svona er hann Sigurður brotinn niður alveg miskunnarlaust . Kannski getur hann veitt viðnám við þessu og lætur þetta ekki hafa áhrif á sig . En það er erfitt að standa á móti þessum stöðuga áróðri í hinum miskunnarlausa kapítalisma nútímans . Að lífið snúist um að þéna peninga , græða og geta keypt sér allt það nýjast og besta . Þessi þrýstingur skapar auðvitað spennu , vanlíðan , áhyggjur og kvíða hjá karlmönnum . Ástandið getur svo bitnað á heimilisfólkinu og á konunni . Auðvitað á þetta líka við um konur , en þrýstingurinn er ekki eins mikill á þær að meika það . „ Frelsi “ kapítalismans er helber mannvonska , kostar veikindi , mannslíf og óhemju af peningum . Og fyrir Landspítalann . “ Beinn kostnaður spítalans vegna þessa nemur um hundrað milljónum á tíu ára tímabili . ” Ég er sósíalisti því ég vil ekki svona samfélag . Frelsi sósíalismans byggir á mannhelgi , mannúð , mannkærlega , samvinnu og virðingu fyrir öllu fólki og náttúru . Auðmenn heimsins reyna að telja fólki trú um , með öllum ráðum , að þetta sé bara kjaftæði , því allir séu í eðli sínu svo gráðugir . Ég blæs á þetta . Í góðu samfélagi skiptum við öll jafnmiklu máli , alveg sama hvað við gerum og hvar við erum stödd í tilverunni .